**SVET, V KATEREM ŽIVIMO**

Pisala bom o današnjem svetu. Vsi vemo, da se je lani marca po celem svetu razširil Covid 19. Epidemija je zelo slabo vplivalo na življenje ljudi v vseh delih sveta.

V Sloveniji smo prvo okužbo potrdili pred približno enim letom, 4. 3. 2020. Od takrat se je naše življenje povsem spremenilo. Čez nekaj tednov so se že zaprle šole in imeli smo šolo na daljavo. Naloge smo dobili v spletno učilnico in imeli smo videoklice. Pri vsakem predmetu smo morali pridobiti vsaj eno oceno. Doma smo bili skoraj tri mesece.

V šolo smo se vrnili šele 3. 6. 2020. Bili smo veseli, da smo po dolgem času srečali sošolce in učitelje. Preživeli smo lepo in dokaj mirno poletje, saj se je širjenje virusa malo umirilo. Septembra smo tako lahko spet šli v šolo. Žal pa se je situacija poslabšala in oktobra so spet zaprli šole. Doma smo bili do sredine februarja.

V šolanju na daljavo smo imeli veliko samostojnega dela in vse snovi nismo dobro razumeli. Na srečo smo imeli videoklice, da smo lahko učitelje vprašali za pomoč. Veliko smo bili za telefoni in računalniki. V času zaprtja še posebej, saj je tudi šolanje potekalo na daljavo. Ker se ne smemo družiti, so nekateri še več časa na telefonih. To pa ni dobro.

Zdaj smo bili dva tedna v šoli. Trenutno je naš razred v karanteni, ker je sošolka zbolela za Covidom. Pred par meseci se je z virusom okužila tudi sošolka Nina. Prišlo je do zapletov in morala je v bolnico. Sedaj je doma in počiva, a še ne vemo, kdaj se bo lahko vrnila v šolo. Vsi si želimo, da bo to čimprej.

Zaradi okužbe s Covidom 19 je zbolelo in umrlo veliko ljudi. Prav tako pa je veliko ljudi izgubilo službo, ker so bila podjetja zaprta in niso imeli denarja za plačilo uslužbencev. Zelo prizadeti so gostinci, ki so že mesece zaprti. Ne vem, kako bodo preživeli. Veliko se jih je nehalo ukvarjati z gostinstvom. Vlada je uvedla tudi policijsko uro. To pomeni, da med 21.00 in 6.00 zjutraj ne smemo iz hiše. Sedaj smo v oranžni coni in ko pridemo v rumeno, policijske ure ne bo več. Veliko ljudi je osamljenih, saj je druženje prepovedano in se nimajo s kom pogovarjati. Ne smemo se družiti in hoditi naokrog, razen če je nujno. Ko smo že mislili, da bo epidemije konec, so odkrili nove seve virusa. Ti se širijo še hitreje, zato moramo biti zelo previdni.

Jaz sem rada pri noni in nonotu, ki živita na podeželju. Ko grem k njima, nikoli ne vzamem telefona s seboj. Tam sem veliko v naravi. Skrbim tudi za živali in to mi je zelo všeč. Najraje sem s psom Murijem. Zdaj, v času Covida, me skrbi za njih. Še dobro, da se je nono že cepil in upam, da bo tudi nona kmalu prišla na vrsto.

Pred enim letom si niti predstavljati nismo mogli, kaj vse se bo zgodilo. Zdaj že več kot eno leto nosimo maske, ne smemo se družiti, ne smemo se dotikati, ne smemo potovati, veliko prodajaln je zaprtih, restavracije so zaprte. Do pred kratkim so bile zaprte šole in glasbene šole, ni bilo treningov. Zaradi vsega tega smo izgubili veliko doživetij. Lani bi morala iti s košarkaškim društvom v Francijo, z orkestrom v Tolmin ...

Zaradi Covida se je ves svet ustavil. Odpadlo je tudi veliko prireditev. Lani ni bilo Olimpijskih iger, pa tudi izbora za pesem Evrovizije.

Covida se bomo rešili le, če se bomo vsi cepili. Veliko ljudi se ne želi cepiti, zato bo verjetno virus še dolgo med nami. Potrebovali bomo še kar nekaj časa, da se vrnemo v normalno življenje. Morda pa naše življenje ne bo nikoli več takšno, kot je bilo pred pandemijo?

Ko sem bom spominjala »covid obdobja«, pa ne bo vse samo grdo. Lepo je bilo, ko sva šli z mamo vsak dan po šoli in službi na daljavo na sprehod. Lepo je bilo, ker sva bili več skupaj in počeli stvari, za katere sicer ni časa.

Nika Gregorič, 7. b

Mentorica:

Natalija Fabec

Koper, april 2021